PATVIRTINTA

Panevėžio lopšelio-darželio ,,Voveraitė“

 Direktoriaus 2022m. lapkričio 21 d.

 Įsakymu Nr. VĮ- 68

**RESPUBLIKINĖS IKIMOKYKLINIO IR PRIEŠMOKYKLINIO UGDYMO ĮSTAIGŲ VAIKŲ, TĖVŲ IR MOKYTOJŲ KŪRYBINIŲ DARBŲ PARODOS ,,KALĖDINIS ŽAISLIUKAS“ NUOSTATAI**

**I SKYRIUS**

**BENDROSIOS NUOSTATOS**

1. Respublikinės ikimokyklinio ir priešmokyklinio ugdymo įstaigų vaikų, tėvų ir pedagogų kūrybinių darbų parodos ,,Kalėdinis žaisliukas“ (toliau-paroda) nuostatai reglamentuoja parodos tikslą, uždavinius, dalyvius, kūrybinių darbų pateikimo, organizavimo ir vykdymo tvarką, dalyvių apdovanojimą, baigiamąsias nuostatas.

2. Parodą organizuoja Panevėžio lopšelis-darželis ,,Voveraitė“.

3.Parodą inicijuoja Panevėžio lopšelio-darželio „Voveraitė“ priešmokyklinio ugdymo mokytojos Rita Rudienė, Eglė Navickienė ir ikimokyklinio ugdymo mokytoja Deimantė Aukštuolienė. Parodą koordinuoja direktoriaus pavaduotoja ugdymui Rasa Breimelienė.

4. Parodos nuostatai skelbiami Panevėžio lopšelio-darželio „Voveraitė“ internetinėje svetainėje [www.voveraite.lt](http://www.voveraite.lt), socialinio tinklo „Facebook“ uždaroje grupėje ,,Kalėdinis žaisliukas“.

 **II SKYRIUS**

 **TIKSLAS IR UŽDAVINIAI**

5. Parodos tikslas – įprasminti Šv. Kalėdų laukimo laikotarpį.

6. Parodos uždaviniai:

6.1 Lavinti vaikų saviraišką, kūrybiškumą, estetinį suvokimą, bendradarbiavimo gebėjimus.

6.2. Ieškoti originalių sprendimų, meninės raiškos formų, būdų ir technologijų kuriant žaisliukus.

6.1. Aktyvinti bendravimą ir bendradarbiavimą tarp šalies ikimokyklinio ir priešmokyklinio ugdymo įstaigų.

**III SKYRIUS**

**DALYVIAI**

7. Parodoje kviečiami dalyvauti Lietuvos Respublikos ikimokyklinio ir priešmokyklinio ugdymo įstaigų ugdytiniai, jų tėvai ir mokytojai.

**IV SKYRIUS**

**KŪRYBINIŲ DARBŲ PATEIKIMO, ORGANIZAVIMO IR VYKDYMO TVARKA**

8. Parodos dalyviai kviečiami gaminti pagrindinį parodos akcentą – Kalėdinį žaisliuką.

8.1. Kalėdinis žaisliukas turi būti pakabinamas (medžiagos ir gaminimo būdai pasirenkami laisvai).

8.2. Kūrybiniai darbai bus eksponuojami Panevėžio lopšelio-darželio ,,Voveraitė“ vidinėse patalpose 2022 m. gruodžio 16 d. - 2023 m. sausio 6 d.

9. Kūrybinių darbų pateikimas:

9.1. Kūrybiniai darbai iš Panevėžio miesto ir rajono ikimokyklinio ir priešmokyklinio ugdymo įstaigų pristatomi arba siunčiami paštu į Panevėžio lopšelį-darželį „Voveraitė“, Aukštaičių 48, Panevėžys 2022 m. gruodžio 1- 14 d. Prie žaisliuko turi būti pritvirtinta dalyvio kortelė.

9.2. Kūrybiniai darbai iš kitų šalies ikimokyklinio ir priešmokyklinio ugdymo įstaigų siunčiami paštu 2022 m. gruodžio 1-14 d. arba fotografuojami ir keliami į uždarą socialinio tinklo „Facebook“ grupę ,,Kalėdinis žaisliukas“ iki 2022 m. gruodžio 23 d. Nuotraukos turi būti kokybiškos, estetiškos, pateikiamos JEPG formatu.

10. Parodai pateikiamų darbų skaičius neribojamas.

11. Dalyvio registracijos anketą (1 priedas), siųsti el.paštu egle.navickmeskiukai@gmail.com iki 2022 m. gruodžio 14 d.

**V SKYRIUS**

**BAIGIAMOSIOS NUOSTATOS**

12. Parodos organizatoriai pasilieka teisę dalyvių kūrybinius darbus publikuoti savo nuožiūra.

13. Virtualios parodos dalyvis pateikdamas nuotrauką, patvirtina, kad yra šios nuotraukos autorius ir yra gavęs (jei nuotraukoje matomas vaikas) tėvų/ globėjų sutikimą šią nuotrauką publikuoti. Už autorinių teisių pažeidimus atsako nuotraukas pateikę asmenys.

14. Visi parodos dalyviai gaus Panevėžio lopšelio-darželio „Voveraitė“ padėkas, kurios bus išsiųstos dalyvio anketoje nurodytu el. paštu.

15. Organizatoriai neatsako už siuntimo metu dingusius, pažeistus ar sugadintus darbus.

16. Darbai autoriams negrąžinami.

17. Papildoma informacija teikiama tel. 8 684 18035 (Rita)

 Respublikinės ikimokyklinio ir priešmokyklinio ugdymo

 įstaigų vaikų, tėvų ir mokytojų kūrybinių darbų parodos

 ,,Kalėdinis žaisliukas“

 1 priedas

**PARODOS ,,KALĖDINIS ŽAISLIUKAS“ DALYVIO KORTELĖ**

|  |  |
| --- | --- |
| **Vaiko vardas, pavardė, amžius** |  |
| **Mokytojo vardas, pavardė** |  |
| **Ugdymo įstaigos pavadinimas** |  |

Dalyvio registracijos anketą pildyti paryškintomis raidėmis, Times New Roman, 12 šriftu.

Respublikinės ikimokyklinio ir priešmokyklinio ugdymo

 įstaigų, vaikų, tėvų ir pedagogų kūrybinių darbų

 parodos ,,Kalėdinis žaisliukas“

 2 priedas

 **DALYVIO REGISTRACIJOS ANKETA**

|  |  |
| --- | --- |
| **Ugdymo įstaigos pavadinimas** |  |
| **Ugdymo įstaigos adresas, tel.nr., el.paštas** |  |
| **Pedagogo vardas, pavardė, kvalifikacinė kategorija** |  |
| **Pedagogo el.paštas** |  |